《赠地官大夫丹山子赵君迁曲靖太守诗》
明代·湛若水

钟山郁苍苍，依佩丽且光。侯今万里去，谁与予翱翔。

君心江月白，我念滇云长。云龙乘大泽，油然生霈雱。

西郊久不雨，帝念施远方。柔远以能迩，此道自虞唐。

忆昔江门游，圣途共相将。一日期千里，衰老未升堂。

各自笃初敬，之夷不可忘。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。